Anul VIII 


No. 35 29 Malu 1905 


NG AN aa 
A T daka 


Comitetul de Redacţie: | 


lon Kalinderu 
P. Gârboviceanu 
“G. Coșbuc 
General P.V. Năsturel i 
‘G. Adamescu ; 
I. Gtescu 
+ Dulfu 
+. 9 og ; 
N. Fie cu 
Gr. Teodossiu 
| Const. C. Pop.-Tașcă. * 


Redacția si AdministrefwWiidabotombnica dio. 9, -43ucuresti. 


a nas ms ma r NE . ii „o. 


Văzând ca cu toate repetatele noastre avise, un 
mare număr de abonaţi, comandamente militare, 
primării, etc., nu ne-au trimes micul cost al abona- 
mentului, desi suntem în a 8-a lună din anul al 
8-lea, iar unii abonaţi desi ne datorese pe 2 si 3 
ani, totuși wau răspuns rugăciunii noastre, ne-am 
văzut din nou siliţi a face sacrificiul de a trimete 
chitanţele spre a fi incasate prin oficiile poştale. 

Ruzăm dar pe D-nii abonaţi să achite ehitânţele 
ce le prezintă factorii, sau să dei banii când sunt 
avizaţi, de oarece cheltuelile acestui soiu de inca- 
sare reduce abonamentul la 4 lei, iar dacă chitam- 
tele sunt refuzate, atunci cheltuelile de înapoiere 
si de retrimetere sunt atât de grele, încât aproape 
esalează costul abonamentului. Nădăjduim că D-nii 
abonaţi vor tine socoteală de sacrificiile ce facem, 
si nu ne vor pricinui neplăceri si pagubă, ci isi vor 
achită datoriile, 

Abonaţii cari ar fi plătit abonamentul vreunei 
persoane în numele nostru, sunt rugați a nota pe 
dosul chitantei numele persoanei căreia a plătit si 
data când au făcut plata; aceasta pentru ca noi să 
putem cere banii dela acele persoane; celor ce 
datorese pe mai mulţi ani si nu achită măcar unul, 
li se va suprimă imediat trimiterea revistei. 


ADMINISTRATIUNEA, 


Cărţile apărute in Editura Societăţii «Steaua» sunt: No. 1. Din Tara Ba. 
sarabilor, de G. Coşbuc; No. 2. Foloasele învățăturii, de P. Dulfu; No. 3. 
Minunea vieții si cheia lumii, de Th. D. Sperantia; No. 4. Grădina de le- 
gume, de Ionn Hăşezanu; No. 5. Medicul poporului, de Dr. I. Felix; No. 6. 
Avem cu ce să ne mândrim, de T. Duţescu-Daţu; No. 7. Medicul poporului, 
de Dr. I. Felix; No. 8. Biserica Ortodoxă Română, de I. Milaleeseu şi 
Vietor Puiu; No, 9. Ștefan cel Mare, de Alex. Lėpūdatu ; No. 10. Ce se poate 
înmăță dela un drum lung, de Dr. I. Simeonescu. 

Preţul unui exemplar e 15 bani. Vanzatorilor se dă cu 10 bani exemplarul. 

Tablourile apărute în Editura Societăţii «Steaua» sunt: Ștefan cel Mare şi 
Majestatea Sa Regele. 

Preţul unui exemplar e 40 bani. Vânzătorilor se da cu 30 baniexemplarul. 

Orice comandă pentru publicatiunile Societăţii,se va adresă d-lui I. St. 
Rasidescu, administratorul publicatiunilor, la Institutul de Arte Grafice 
Carol Gūbl, Str. Doamnei No. 16, Bucureşti, unde se află depozitul general. 

NB.— Fiecare membru al Societăţii „Steaua“, care şi-a plătit 
cotizatiunea cu începerea anului 1905, primeşte anual 6 pu- 
blicatiuni ale Societatii, începând cu No. 10. 


PPP PPP” A, A, a, A, A, A. a, A, AR, A, A, A, MA, AA) 


www.dacoromanica.ro 


ANUL VIII. No. 32. 29 MAIU 1905. 


ALBINA 


PICĂ POPULARĂ 


Abonamentu! in tara pa an Abonamerit Lin strėln. pe an lal 8 
5 3 ž „ „15 bani 
Pantru anunaluri 1 led 6 bani auvintul 


"boa 5: 4 
SUMARUL: 

Petru Răşeanu, Din Domnia lui Constantin Mavrocordat. — Mihail Sadoveanu, Scrisori 

trimise de un pribeag. — G. Coshne, Pricoliciul. — Congresul arheologic din Atena. — Solia 

Nădejde, Mila Regelui sau Ilie Pribeapul (piesă în 3 acte). — Alexandru Timotesen, Să ju- 


dece și alţii.—Delu luşi. O vizită princiară.—Din foloasele soc. economice.— Apel. — De pe 
Domeniile Coroanei.—Uu Tigan la spovedanie.—Aslstent, Zece Maiu la sate. — Petre Dror, 
Cercul cultural Lotru, jud. Vâlcea.—Glume.—Necrolog,. 

Hustruţiuni : Dimitrie Cantemir Domnul Moldovei.—Lup.— Templul Minervei.— Templul 
Minervei in Acropolis.—Costum din jud. Argeş, 


Din domnia lui Constantin Mavrocordat. 


Y poca zisă «a Fanariotilor» este una din cele mai triste 
Q pentru Ţările Moldovei Românești. In acele timpuri grele, 
Hotinul, Benderul, Ackerman si Izmailul erau cetăţi tur- 
cești; ţinuturile din jurul lor erau raiele împărătești; 
Tătarii erau aşezaţi în Bugeac; ori ce mișcare a comertu- 
lui era împedicată, căci eră învoit a se vinde numai la neguţătorii 
turci; cinci războaie între Ruşi si Turci au pustiit tara si au a- 
dus nespuse împilări asupra tuturor locuitorilor, boieri şi ţărani; 
două părţi, cele mai frumoase ale Moldovei, au fost răpite de 
către puterile creştine care purtau războaie în contra «barbariei» 
turceşti; si, în tot timpul acesta, lăcomia turcească e şi mai fără 
sat, pretenţiile «meghistanilor» Porții otomane, si mai fără măr- 
gini. Nu-i dar de mirare că amintirea acelor timpuri de durere 
a inspirat groază in veacul următor; si înțelegem pentru ce 
mulţi din cei cari au descris acele timpuri nau avut decât 
cuvinte de blestem pentru nenorocita epocă, în care sau În- 
grămădit asupra feri atâtea grozăvii. 

Aveau dreptate a plânge starea ţerii; dar foarte multi n'au 
avut dreptate când au arătat cauzele care au adus acele neno- 
rociri. Uitând că am avut Domni greci în principate şi înainte 
de 1716; ne luând aminte că până la 1774 am avut numai trei 

Domni greci fanarioți, multi din Istoricii noștri au crezut că 
pricina scăderei Moldovei în veacul al XVIII-lea sunt numai 
Domnii tanarioti; că ei, şi numai ei, sunt răspunzători înaintea 
Istoriei de toate suferinţele îndurate de către Români în curs 
de 105 ani, se pare că în filosofia Istoriei Românilor ar domină, 
pentru unii Istorici, două afirmări nediscutibile: a) Românul nu 
piere şi b) Tot ceiace s'a făcut rău în ţerile aceste s'au făcut 
numai de către străini. Prin urmare: să nu avem nici o grijă 
de ce se poate întâmplă în viitor şi să fim siguri că Românul 
stăpân în tara sa o va conduce cu înţelepciune si o va scăpă 
de orice primejdii. 

Această credință foarte patriotică poate fi priincioasă în poli- 
tică; dar această credinţă în infailibilitatea Romanului poate fi 
de multe ori, si primejdioasă. 

De aceea datoria noastră este să studiem trecutul terei noastre; 
să ştim cum s'au strecurat strămoşii noştrii în cursul veacuri- 
lor; să le arătăm bunurile și smintelele lor, si, dacă e vorba să 
ne luăm însărcinarea de a împărţi laude si imputări, să o facem 
numai când noi siguri suntem pe deplin luminaţi asupra îm- 
prejurărilor din trecut. In alt chip numai Istorie nu putem pre- 
tinde că facem. 

Este învoit istoricului că, în camera sa de lucru să scrie cum 
simte și cum pricepe; și este îngăduit a da la lumină rodul 
veghierilor sale; dar ni se pare că in unele cărţi, mai ales în 
cele menite a fi puse în mâna copiilor, oare care mărginire se 
impune. 

Când știm d. e. că în istoria Regenerărei noaste naţionale, 
Grigore Ghica a dat semnalul mișcărei pentru unire; că cea 
întâi întrunire a Comitetului unionist a fost la via lui Petru 
Mavrogheni, cel mai ager luptător pentru această ideie; că în- 
trunirile din Iaşi se făceau în casa lui Michalachi Canlacuzin, 
că D-l Ralet a fost neîntrecut în lupta naţională; că Beizade 
Niculachi Sulzu a tost mâna dreaptă a Domnilor reglementari 
in tot ceiace sa făcut bun dela 1834— 1856; că Hatmanul C. 
Mavrocordat a fost tovarășul nedespartit al marelui Mitropolit 
Veniamin in Epitropia Invăţăturilor Publice din Moldova; când 
ştim că numele lui Constantin Negri va însemnă întotdeauna 
cel mai curat patriotism, cea mai sinceră abnegare şi o dragoste 
nemărginită pentru ţărani, ne întrebăm, dacă este înţelept, dacă 
este cuminte ca în şcoalele noastre să se înveţe ca strămoșii a- 
cestor bărbaţi, cari au guvernat în epoca zisă «fanariotă» formau 
un guvern care «nu e decât un principiu de hrănire; diteriţii 
«săi membri sunt atâtea lipitori adăpate cu ultima picătură de 
«sânge a poporului sleit... La fiecare trei ani deci o nouă le- 
«giune de acești strigoi vine în ţară, toti calici, toți mizerabili, 
«si la fiecare trei ani se întore de aci încărcaţi de aur şi de 
«bunuri, nelăsând după dânşii decât amintirea jaturilor lor...» 
«şi în altă parte: Domnia fanariotă a stricat si rânduielile vechi 
«ale principatelor, dezorganizând boierimea română, spre a o 

«înlocui cu alta, despreţuitoare a tot ce eră românesc, şi apăsă- 
«toare mai ales claselor sărace;... corupând caractere'e si in- 
«troducând deprinderi rele în societate... «Dreptatea ci (țăranii) 
«nu o găsiau nicăieri; pentru că nu aveau cui să se jeluiască; 
«toate slujbele erau date pe bani; deci fiecare slujbas aveă dreptul 
«să jeluiască fără pedeapsă...» Este moral ca urmaşii acelora 
familii să înveţe în şcoală astfel de lucruri despre strămoşii lor; 
şi este patriotic ca să se scoat4 o sută de ani din Istoria Românilor? 

Dar să vedem întru cât asemenea aprecieri sunt întemeiate. 

Se înțelege că nu vom face istoria Domnilor fanarioți. Nici 
timpul, nici bunăvoința d-voastră, ori cât ar [i de îngăduitoare, 
nu mi-ar permite o asemenea încercare. 

Doresc să ne transportăm cu 150 de ani în urmă şi să urmărim 
una din nenumăratele domnii ale Domnitorului Constantin Ni- 
colae Mavrocordat. 

Constantin Mavrocordat a domnit în zece rânduri: de patru 
ori în Moldova şi de şase ori în Muntenia. Suit pe tronul Munteniei 
în 1730 el a domnit atunci numai o lună; dar dela 1731 până 
la 1749 e! a domnit neîntrerupt, schimbat însă fiind de zece 
ori din Muntenia în Moldova, și din Moldova în Muntenia. Pe 
urmă, a mai domnit de două ori în Muntenia si o dată în Mol- 
dova în răstimp de cinci ani. 

Prins de către Ruși la Galaţi, in 1769, el a murit in drum 
si a fost îngropat în lași. 

Cu toate aceste strămutări, cu toate enormele cheltuieli la care 
eră supus, Constantin Vodă Mavrocordat ocupă un loc de seamă 
în istoria Moldovei; şi boierii de cari au fost înconjurat, mărturia 
cronicarilor contimpurani, şi, mai pre sus de toate, faptele lui 
il dovedesc că a fost un bărbat inteligent, cu dor de ţară po 
care o cârmuia, bun şi milos către cei de jos, blând, îngăduitor, 
şi prieten al celor de sus. In alte timpuri şi în altă ţară, el ar 
fi lost un mare Domnitor. 

Pentru Moldova din veacul al XVIII-lea, Constantin Mavrocor- 
dat care a desființat vobirea făranilor, care a permis acestor 
impilaţi de veacuri a se apropiă de tron şi aşi arătă păsurile 
lor; care a întocmit o administraţie mai omenească și o mai ne- 
părtinitoare împărţire a dreptăţii; care a luat măsuri pentru 
ridicarea Bisericii din ignoranta în care zăceă şi a favorizat 
şcoalele. Constantin Mavrocordat el cel puţin, ar trebui scutit 
de acele blesteme care apasă de atâta vrema asupra unor Domni: 
tori, cari ar putea să aibă drept scuză si să ne aducă aminte 
în totdeauna de cuvintele marelui cronicar moldovean: «nu sunt 
«vremile subt cârma omului ci bietul om sub vremi». Fericit 
este Domnul care în timpuri de urgie a putut împedică mult 
rău şi a tace și ceva bine! 

Domniile lui Constantin Mavrocordat ne erau cunoscute. Pe 
lângă cronicarii moldoveni si cronicarii greci, mai erau multe 
acte rămase dela el. Dar o publicațiune nouă aruncă o lumină 
vie asupra activități sale. 

D-1 Nicolae Iorga in ale sale «Studii și Documente cu pri- 
vire la Istoria Românilor a publicat, în volumul VI, Condică 
de cărți de poruncă şi de tot felul de trebuinta ce s'au dat 
din partea Divanului în anul dintūiu a Domnii Mării Sale 
Domnului Constantin Nicolae Voevod; ce s'au început dela 
Sepiemvrie, leat 1250 (1741), la ul ireisprizeci ani a al cinci- 
lea Domnie si la întâiul an a al doilea Domnie a Moldovei, 
care să încheie pândă la sfârșilul lui Decemvrie, leat 7251 
(1742). «în cât ni sa transmis în slove din vechile zile ale neamu- 
«lui nostru, zice învățatul editor, nu exislă o culegere mai în- 
«tinsă si din care să poată răsări mai multă viaţă si lumină 
«decât din această înfoiată și venerabilă cartulie, cu vre'o mie 
«cinci sute de pagini în cvarto». «Acte de administraţie; rapoarte 
«ale slujbaşilor către Domn, ceiace nu se mai poate gisi aiurea; 
«răspunsurile, de sfaturi, îndemn si mustrare, ale Domniei care 
se ceartă în tonul cel mai părintesc...» 

In această condică, care se păstrează în biblioteca Academiei 
Române, vom căută să ne lămurim asupra stărei ţerei în veacul 
al XVIII-lea, asupra relatiunilor dintre Domn si boieri, asupra 
conditiunei ţăranilor şi asupra greutăților nespuse care apăsau 
asupra nenorocitei Moldove. 

Domnul este absolut. Numit de către Turci şi sprijinit de 
Greci cu influiență din Constantinopole. El este a tot puternic. 
El este, „uns al lui Dnmnezeu“. Poate tace ce vrea, lără să aibă 
vre'o răspundere. 

Constantin Mavrocordat știe aceasta. El a crescut lângă părin- 
tele său Nicolae Mavrocordat, Domn al Moldovei dela 1711-1716; 
Domn in Muntenia dela 1716— 1730, cu o mică întrervpere; şi 
eră nepot marelui Alexandru Mavrocordat «Exaporitul». El isi 
cunoștea drepturile și puterea lui. Dar C. Mavrocordat nu în- 
telege4 a guvernà fără statul boierilor (erii, cu care se întrebă 
la ori ce măsuri mai importante luă. Eată ce scriă el în Decem- 
vrie 7, 1742,: «Scrie Domnia Mea la credincios boerul nostru 
«dumnealui Joan Neculae biv Vel Vornic. Facem ştire iată 
«că ţi-am trimes un izvod de dajdele ce au fost a Domnilor 
«trecuți, si poruncim, dumneata, afară din izvod ce-i mai sti 
«şi dumneata, si dăjdile si anghării, obiceiuri ce au fost la Domnii 
«trecuţi, si care Domni au adus dăjdiile, şi cari leau scăzut, si 
«ce boeri au fost îndemnători, ori la adaos, ori la scădere. ori 
«la vro dajdie ce s'au adaos, de toate de amănuntul să faci niște 
«trătaji, si să Ni trimiti. Aceasta poruncim» Peste douăsprezece 
zile se primeşte următoarea Carte dela loan Neculae biv Vel 
Vornic: 

«După porunca Măriei Tale ca să fac trătaj de câte oi ţinea 
«minte că sau tăcut în tara, și obiceile, si bune si proaste, la 
«ce Domn ar fi eşit; iată că piam scris, cât am ţinut minte si le 
«ştiu că sunt adevărate. Așișderea şi câte am auzit din oameni 
«bătrâni, iarės leam scris; ci de cele ce am auzit, chezeg nu 
«sunt», 

Orânduind, pentru intaias dată, Ispravnici pe la ţinuturi, C. 
Mavrocordat luă măsuri ca aceşti noi cârmuitori ai judeţelor să 
răspundă la marea lor chemare. Mai întâiu, le impune să cores- 
pundi cu Domnul numai în românește. Drept aceia, Pârcălabu- 
lui de Galaţi îi scrie... şi «deacum, când nii mai scri, să nu 
«mai scrii grecește, ci românește să ne scrii» si unui alt ispravnic; 
«Cartea ce ne-ai trimes, am luat si cele scrise am văzut; dar 
«pentru ce să ne scrii grecește. Au aştepţi să-ţi dăm noi logofăt 
«să scrii româneşte ? Să-ţi cauţi logofăt, să ne scrii româneşte ! 
«Să nu ne mai scrii grecește...» 

Ispravnicii având datoria de a judecă, Domnitorul le aminteşte 
necontenit de această datorie, îi învaţă cum să judece si îi mustră, 
amar când abuză de drepturile şi puterea lor. 

In două circulări către Ispravnic se serià: 

«.. a.. Oameni cu jalbe prea multi vin aici dela ţinutul acela, 
«de supir Divanul, şi pentru mici pricini, până de un leu, de 
«doi; şi socotind că ori uşile dumitale sunt închise, ori nu stati 
«la judecată... Noi pentru aceasta v'am lăcut Ispravnici pe la 
«ţinuturi pentru odihna norodului; si un om prost de va aveă 
«cu un boier judecată, ori ce obraz va fi, şi n'o vreă să fie pe 
«sorocul dumitale la judecată, să trimiti să îl aducă... Cărţile 
«de judecată ce daţi să [ie într'o coală de hârtie, si cărţi s'obode 
«iar nu pecetluite cu ceară». «Doi oameni când vor veni să se 
«judece şi-i va hotări judecata, întâiu să se scrie pricina omu- 
«lui celui ce pârăște; apoi să se scrie răspunsul celuialalt, în 
«ce chip au dat samă; apoi hotărîrea judecății, că sau hotarit 
«judecata lor intr'acest chip, ca să fie lucru lămurit şi de înţeles, 
«să poată înțelege Divanul, precum dreptatea si strâmbătatea.. . 
«Si de acum înainte să știi că, de nu vor veni judecăţile întiposite 
«după porunca ce-ţi poruncim, le vom trimete rupte cu oameni 
«domnești, acolo la dumneata, și nu-ţi va fi cu cinste dumit.. .» 

Ispravnicului de Putna îi scrie < ..... Şi aceste bazme multe 
«ce ai scris într'acea carte de judecată: de ce treabă eră; că nici 
<0 temelie noi intr'insa n'am găsit; şi, din vreme ce nu ştii a 
«face cărţi de judecată, iată că cartea ruptă ţi-am trimes; și ţi-am 
«trimes şi formaţie, în ca chip să urmezi a face cărţi de jude- 
«cată: şi de acum înainte asa să urmezi, să nu-mi scri atâtea 
«hazme». lar când aude că s'au făcut abuzuri, Domnul trimete 
porunci ca următoarea lui trimisă lui Antoni Caragea, Vornic 
de Botoşani: «<..... Si dumneata numai pentru că au jeluit Domnii 
«mele, l-ai bătut şi l-ai pus la închisoare, şi ai rupt și cartea 
«noastră ce ti am fost scris. Pentru care, ce lucruri sunt acestea 
«ce le faci dumneata: să rupi cartea noastră şi să baţi intr'acest 
«chip pe oameni pentrucă ne-au jeluit nouă? Cu ce cale le faci 
«dumneata aceste? Că Domnia Mea știi dumneata că nu suferim 
«să se supere oamenii pân la atâtea, şi far de cale? Ci acum 
«aceasta n'am crezut'o Domnia Mea să o fi [ăcut dumneata; că, 
«deam fi crezut, ştim Domnia Mea ce să cade să facem! 
«lată că şi poruncim să cauţi să dai pace Armanului; mai mult 

«să nu il superi; si de lucruri ca aceste să te pirisesti. Să nu 
«mai auzim, c'apoi n'o fi bine de dumneata. Că, osebit de aceste, 
«ne-au mai jeluit că le iei şi carne si le lepezi numai câte 2 
«parale pe oca; care şi această, iar fără de cale o faci dumneata. 
«Ce, după cum zicem, să le părăseşti de lucruri ca aceste, că 
«Domnia Mea ştii că nu vom să se supere cât de puţin măcar 
«locuitorii». 

Cereă Vodă ca Ispravnicii să-şi facă datoria lor de judecători; 
pentru că şi el era neobosit în îndeplinirea acestei domnesti în- 
datoriri. «Uşile Divanului erau deschise, zice cronicarul; și multă 
«vorbă cu prostimea avea, cât atâta le dedese obraz, cât nu 
«puteă nimic din boieri ca să zică măcar cât de puţin lucru 
«unui țăran, că îndată strigă «la Vodă», şi pentru un lucru d» 
«nimica a unui ţăran cât de prost făceă pe un boier mare 
mascara, şi îl gi închideă. Şi mai dădu-se o poruncă in ţară cæ 
«să nu fie vrenic măcar nimeni a lud cuiva măcar un ou 
«fă de bani, nici slujbaşi, nici altul nimeni». Cărţile domneşti 
pe jalbe în procesul lui Cogălniceanul cu N. Gora pentru o vacă; 
pentru egumenul de Soveju ce iea o vacă pentru o pagubă în 
păpuşoi care «ispăşind oamenii» se află foarte mică; pentru o 
iapă luată de olac unui țigan dela Focşani; pentru o slugă care 
se jeluise că stăpânul îi mai datorește un rest din leafă şi pentru 
care Domnul hotăreşte ca să îi deă stăpânul câte un leu pe 
lună «precum dau şi alţii altor slugi de seama lor», în fine, 
porunca domnească pentru menziluri (poste) ca să nu dea cai 
tuturora, numai asa tivilichiu, după cum ei dă până acuma; toate 
aceste extracte din Condică dovedesc zisele cronicarului. 

Cum vedeţi, cel puţin despre domnia lui Constantin Nicolae 
Mavrocordat nu se va puteă zice că «țăranii nu aveau la cine 
se jelui». 

Este adevărat că la jumătatea veacului al XVIII-lea, starea 
țăranilor este foarte tristă; dar răspunderea acelei stări de lucruri 
nu trebuie să cadă numai asupra Domnilor zişi fanarioți. D. 
Cantemir, a zis de mult: «mai de mângâiere le va fi (Moldoveni- 
«lor), când li se astene slobode înaintea ochilor greșelele care 
«le face, decât să fie înşelaţi si amăgiţi cu vre-o măgulire mån- 
«gâioasă, şi apărare iscusită, şi prin aceia să creadă că urmează 
«bine întru greșşelele acele». Decât să ne măgulim cu ideia că 
dacă nu ar fi fost Fanarioţii, starea terei ar fi fost fericită sub 
Domni pământeni, e mai cinstit si mai cu folos a căută întru 
cât şi Boierii moldoveni sunt răspuzători. 

Domnul cârmuiă ţara cu ajutorul Boierilor, Constantin Mavro- 
cordat își a alcătuit Divanul în chipul următor, în a doua domnie: 

Sandul Sturdza, vel logofăt. 


Hatm. C. Razul, vorn tereidejos.  Stefăniţă Rusăt, vel. paharnic. 
Iordachi Rusăt, vorn. terei de sus. Toader Paladi, vel vistiernic 


Spătarul Ienachi, hatman. Ioan Bogdan, vel stolnic. 
Feciorul lui Adamita, vel. postelnic. Kirita (Şuţu), Dracu, vel comis. 
Andrieş Rusăt, vel ban. Iordachi Rusăt, vel medelnicer. 
Manol. Costachi, vel spatar. Dumitraşcu Paladi, vel clucer. 

Condica de care ne ocupăm ne mai dă numele a mai bine 
de cincizeci de boieri slujbasi, în cari: Ioniță Pisoschi, pârcălab 
la Baia, Gavril Neculcea, Vel Căpit. de Cotman, Dinul, ispravn. 
de Suceava, Mihalachi Sturza, ispravn. de Roman, Solom. Botez, 
Vel Vornic de Câmpu Lung, Ioniță Arapul, Vornic de Vrancea, 
Dumitraşcu Suci, ispravn. de Putna, Nică, Vornic de barlad, V. 
Sturza Stolnic, Lupu Balș, Medelnicier, Andrii Balş, Spătar, Const. 
Donici, Medelnicer, Carp, Medelnicier, C. Miclescu, Pitar, V. Co- 
gălniceanu, Căpitan, ete., etc. si numai trei, patru nume grecești. 

Păcat că d-l Iorga nu a publicat şi numele « Bozerilor elotagi» 
adică, însărcinaţi cu strângerea contributiunilor; dar din câte 
nume s'au publicat putem afirmă că zlotasii lui Constantin Mavro- 
coradat nu semănau cu ai lui Mihaiu ltacoviţă care a pornit 
boierănaşii «lui cu taină, știi ca cum ar purcedă un ciambur tătăresce 
«în pradă, noaptea, cu taină, în toate părţile; şi boieri cei mari 
«de ţară nu ştiea nimica». Intre zlotagii lui Mavrocordat erau în- 
totdeauna câţiva boieri mari. Vorn. loan Neculcea era trimes 
totdeauna. 

Strângerea dărilor. eată principala grijă a Domnitorilor de pe 
acele vremuri; pentru că era singura putinţă de a rămâncă pe 
tron. 

«Alte obiceiuri rele ce erau mai înainte să nu fie, zice croni, 
«carul, nici spurcatul și stingerea norodului, acel cu nume urit 
«răcàrit (numai grecilor drag foarte) să nu fie, nici pogonorit- 
«nici cunifă, nici addogagul, nici jacuri de ciocoi, să nu umble 
«prin oameni asuprindu i». 

Cum s'a suit pe tron, Constantin Mavrocordat face cunoscut: 
«tuturor boierilor si boierănaşilor, mazili şi alţi dregători, vornicei- 
«lor, vătămanilor și tuturor locuitorilor ţerei» că: «având porunca 
«milă de ţară și de săraci, întocmai ca de o patrie a noastră», 
«a ascultat rugămintea tutora» cerşind şi pohtind Așezământul 
«dăjdiilor ce s'au făcut Terei Româneşti». 

«Pentru dajdea Văcăritului si a Conifei, fiind lucru ştiut că 
«multă pagubă şi stricăciune pricinuieşte țării, până în cat locui- 
«torii neputând să plătească văcăritul si conita, vânzâncu-şi 
«dobitoacele se micşură hrana sa, care aduce mare stricăciuni 
«săracilor, s'au socotit de s'au rânduit aceste dăjdii» 

«Pentru Pogonărit asijderea, mulţi din locuitori îşi părăsiau 
«viile, şi vinul în toată tara se scumpise, care si această mare 
«pagubă terii şi tuturor de obşte fiind, s'au socotit si această 
«dare de s'au ridicat». 

(Va urma). 

Petru Răşcanu. 


— Precum e stăpânul, asa-i si calul. 


— Cal fără scădere, rar poţi află. 
— De calul râios si mucos, ferestete. 

SCRISORI 


— TRIMISE DE UN PRIETEN PRIBEAG — 
TN in ziua când m'am întors aici, in târgușorul nostru cel 
D vechiu, nam stat o clipă. Am cutreerat in lung si in 
AR) lat locurile cunoscute, in care au rămas vii pentru su- 
“+ fletul meu întâmplările copilăriei, — întâmplările lumi- 
noase ale copilăriei aşa de îndepărtate. 

Am văzut, la Siret, locul unde mă scăldam, cu dracii de 
seama mea. Ne bălăceam în valuri, egeam la mal si ne un- 
geam din cap până la picioare; lăsam să ne pârlească soa- 
vele prieten, ne sculam, ne alungam în lungul malului cu 
chiote si cu răcnete, apoi dintr'odată săriam cu toţii în apă, 
în bufneli asurzitoare şi în curcubee de stropi. 

Am văzut iarăşi întinsele zăvoaie de sălcii cenuşii în care 
intram cu grozava frică de bursuci. Frica ţineă până ce dă- 
deam de desişurile cu mure, când ne puneam la ospăț şi la 
taifas. Po urmă, prin poeni, chiote şi goană, — parcă venise 
pe acele meleaguri o oştire de sălbatici... 

Sam mai văzut, la marginea târgului, şurile derăpănate, 
pline de poloboace, unde ne jucam de-a ascunsul, noaptea. 
Cu cât fior căutam prin colţuri negre, şi cotrobăiam prin 
poloboacele răsunătoare şi cercetam prin podurile în cari 
se furigau dungi albe de lumină, pe tovarăşii ascunşi! Şi-mi 
aduc aminte că totdeauna trebuiă să mormžesc singur, să 
spun câte-o ghiduşie ca să izbucnească în râs cineva... Nu- 
mai aşa puteam să dau de-o urmă în pustiul acela! 

Şi câte şi câte lucruri cari m'au înfiorat şi m'au bucurat! 
Pe toate le-am văzut. Totuşi nici-unul nu m'a mişcat aşa de 
mult, frate dragă, ca locul —numai locul a rămas — unde 
odată era Școala. 

Acolo am intrat în freamătul de copii cu teamă şi cu bu- 
curie în întâia dimineaţă, când m'a adus tata de mana; acolo 
era un păr care făcea -pere aşa de bune, din care domnul 
ne dăruia de gustare câte două la începutul fiecărei vacanțe; 
acolo era curtea undexinnălţam iarna uriaşi de zăpadă, la 
capul cărora ne suiam cu scara, să le punem pipe în gură 
şi cărbuni în locul ochilor; acolo multe lucruri s'au petre- 
cut, prietene, — si, de-acolo pornind, simt că iar mă cuprinde 
înduioşarea şi iar o să-ţi vorbesc şi în această scrisoare de 
domnul Trandafir. 


Era un om bine făcut, puţin chel în vârful capului, cu 
ochii foarte blajini. Când zâmbeă, se arătau, sub mustata 
tuns scurtă, nişte dinti lungi cu strungă mare la mijloc. Când 
ne învăţă cum să spunem poesiile eroice, vorbeă tare şi 
înnălță braţul drept in sus; când cântam în cor, loved dia- 
posonul de colţul catedrei, îl duceă repede la urechea dreaptă 

şi, încruntând puţin din sprincene, dădea uşor tonul: laaa!; 
iar băeţii răspundeau întrun murmur subţire, şi aşteptau, 
cu ochii atintiti la mâna lui, care dintr'odată se innalta. A- 
tunci izbucneau glasurile tinere, într'o revărsare caldă. Când 
trebuiă, câteodată, sâmbăta după amiazi, să ne citească din 
povestirile lui Creangă, ne priveă întâiu blând, cu un zâmbet 
liniştit, ţinând cartea la piept, în dreptul inimei,—şi în banci 
se făceă o tăcere adâncă, ca într'o biserică. 

Tu bagi de seamă că nu-ţi vorbesc de gramatică şi de 
aritmetică. Si nici nu-ţi voiu vorbi. Acestea se făceau bine; 
băeţii învățau după puterile lor; dar sunt nişte lucruri asa 
de neînsemnate când le pui faţă în faţă cu învăţătura cea- 
laltă, sufletească, pe care ne-o da Domnu ! Şi ne-o da această 
învăţătură nu pentru că trebuia, şi peutrucă i so plăteă, dar 
pentrucă aveă un prisos de bunătate în el şi pentrucă în 
acest suflet era ceva din credinţa şi din curăţenia unui apostol. 

Acolo, în colţul acela de ţară, puteă să fie cum voiž în- 
văţătorul. Nimeni dintre cei mari nu-l turbură; nimeni nu 
se interesă cum mergeă şcoala lui, bine, rău, — el făcea ceeace 
socoteă că trebuie să facă şi atât. 

De aceea domnu-Trandafir al nostru a rămas foarte mi- 
rat când, intr'un rând, în cei din urmă ani de dăscălie, a 
primit vizita unuia din cei de sus. 

Să vezi cum a fost. 

Intro bună zi, iată că intră pe poarta ogrăzii doi străini. 
Băeţii în clasă erau cu monitorii. Domnu, în grădină, prive- 
ghià la descărcatul unui car de fân. Era foarte gospodăros 
şi-i plăcea să se facă fiecare lucru cu rânduială. 

Străinii se apropie. 

— Bună ziua! 

— Mulţămim domnilor-voastră. 

Domnu Trandafir se uită la străini; străinii se uită la 
domnu Trandafir. 

— Mă rog, ce doriţi dumnea-voastră ? 

— Apoi, uite co e... dacă eşti bun... Am vrea să vedem 
şcoala ... 

— Cum nu, numai să ispravesc cu fânul ăsta. Marie! ia 
vezi de ceva răcoreală! dulceţi, cafea! ia şedeţi vă rog co- 
lea la umbră în cerdac o leacă, de vă mai răsuflaţi... 

— Nu, că suntem cam grăbiţi... 

— Uite îndată. cât ai bate din palme... 

Şi iată-l că se scutură de fân, trece înnainte şi pofteşte pe 
străini în clasă. Acolo întrebări: câţi copii vin la şcoală, 
câţi sunt înscrişi? Şi domnul răspunde că vin câţi sunt în- 
scriși, — şi se cam miră de ce l-or fi întrebând orăşenii de 
lucruri de acestea. Revizori nu sunt; pe revizor îl cunoaşte 
el bine şi ştie că vine de două ori pe an. Vina rar, că ştie 
cu cine are de-a face. In sfârşit, or fi fiind alţi slujbaşi mai 
mari, mai ştii ? 

lar unul din ei: 

— Mă rog, fii bun si fă o lecţie... asa, de curiositate... 

Şi Domnu face o lecţie, uite aga, cum o făceă el totdeauna. 
Intreabă pe bžeti, vorbeşte si el; spune lucruri care si peel 
îl mişcă şi-l ajung la inimă. Si iată că orășenii îl privesc 
cu ochii dintr'odată încălziţi, întreabă si ei pe copii, ascultă 
o poezie, domnul îşi loveşte uşor diapasonul de colţul ca- 
tedrei: lazaa!, şi clasa răspunde intr'o adiere uşoară de 
glasuri tinere, şi toţi cântă, cântă asa, de-i place şi lui dom- 
nul Trandafir şi zice şi el, la urmă: «Brava, băeţi!» 

Iar străinii îl întreabă iar, dar cu glasurile cu totul schim- 
bate şi cu altă lumină în ochi, de unde-i, si la ce şcoală a 
învăţat, cum îşi petrece viaţa, şi domnu răspunde şi nu prea, 
şi începe a se întrebă de ce lor fi iscodind oare orășenii 
aceia. 

Îi pofteşte la masă, ei îl roagă să-i erte că nu pot, tre- 
buie să plece; îi roagă să bea măcar un pahar de apă, ei 
îi multūmese iar. Unul scoate ceasul; altul, cu un ton de 
respect, spune ceva. Și cel care pare a fi mai mare, por- 
neşte înnainte. Iar domnu Trandafir întreabă tainic pe cestă- 
lalt, rămas mai în urmă: 

— Mă rog, domnule, dacă eşti bun şi nu te superi... cu 
cine am onoare? 

— Eu?... eu sunt inspectorul cutare... 

— Hm! şi domnul Trandafir se uită cu coada ochiului, 
neîncrezător, la d-l inspector. Nu, fără saga!.. dar celălalt 
domn ? 

— Celălalt e domnul Ministru! 

Asta e prea-prea si Domnu începi a râde cu hohot. 

— Ei, ştii că ai haz! Nu, că asta i chiar frumos! 

— Cum, dumneata crezi că glumesc? 

— Ei asta-i! dar cum ai socoti dumneata că am să cred 
asemenea lucru? Ce-are să caute Ministrul aici, în sărăcia 
asta a noastră ? 

Şi celălalt străin se întoarce, zâmbeşte, scutură mâna lui 
domnul Trandafir şi-l feilcitează. Şi pleacă amândoi, — iar pe 
urmă mult s'a minunat dascălul nostru când a aflat dela 
primărie că în adevăr Ministrul scoalelor a fost străinul cel 
drept, slab, cu mustata neagră. 

Nu, Domnul nostru nu ne-a învăţat niciodată din pricină 
că se temei de cei mari. li era drag să ne înveţe, şi parcă 
eram copiii lui, — asta am simtit-o totdeauna, cât am fost 
sub privegherea lui. 

Se supără rar şi nu spuneă decât două vorbe. Asta-i era 
mânia cea mai mare: 

— Măi domnule! 

Nouă ne veneă să intrăm în pământ, când zicea: «Măi 
domnule !» şi se uită urât la noi. 

Imi aduc aminte ce zarvă a fost când, într'un rând, s'a 

zvonit că pe Domnul nostru are să-l mute într'o altă co- 
muna, peste Siret. Ne-am strâns seara toti bžetii, am vorbit, 
unii plângeau, si am luat o hotărâre mare, să ne ducem si 
noi cu Domnul peste Siret. 

Dar Domnul nu s'a dus nicăeri; a rămas acolo pe pămân- 
tul nostru; si în pământul nostru l-au si îngropat. 

I-am văzut mormântul. O cruce de stejar, înegrită de ploi; 
deasupra un brad, care fasaie la cea mai uşoară suflare de 
vânt. Flori sălbatice pe pământul negru. Pe cruce, o tăbliță: 
«Aici odihneşte robul lui Dumnezeu Neculai Trandafir.. .> 
si celelalte cuvinte nu se mai cunosc, le-au șters ninsorile 
şi ploile. 

Nici şcoala unde m'a învăţat el nu mai este. Acuma băe- 
ţii învaţă într'alt loc, intr'o clădire nouă, înnaltă si frumoasă. 
Eu nu m'am dus însă s'o văd pe aceia; eu m'am dus să 
văd locul gol unde a fost o odaie scundă, în care ne era 
cald vara şi frig iarna. In locul acela odată a trăit un om. 
Pentru amintirea lui îţi trimet si această scrisoare. Poate şi 
tu te vei gândi o clipă la dascălul acesta necunoscut şi vei 
dori odihnă lină «robului lui Dumnezeu», al cărui nume 
ploile şi ninsorile în curând îl vor şterge şi de pe crucea 
mormântului. Cât despre oamenii cari l-au rănit şi l-au mâh- 
nit, ei de mult l-au uitat! 

Mihail Sadoveanu. 

ă-ți spuiu acum ce e cu Pricoliciul. Nu numai 
poporul nostru, ci multe-multe din lume, mai 
că aş zice că toate, cred că anumiţi oameni se 
pot preface în animale vătămătoare. Credinţa 
asta o au tot asa sălbatecii de prin Africa şi 
Australia, cum au avut-o şi inteleptele neamuri 
vechi ale Grecilor şi Romanilor. 

Dar e o încurcătură mare cu credinţa asta. 
Unii cred că numai vrăjitorii se pot face lup ori câne, ori 
porc, ori bivol, ori alt animal; dar şi într'asta se despart, 
că unii zic că vrăjitorii se prefac aşa drept bătaia lui Dum- 
nezeu pentru relele lor, şi astfel aleargă cât e noaptea; iar 
alţii, că so prefac de bună voie în animale rele, ca să facă 
stricăciuni. lar alţii zic că vrăjitorii se prefac animale nu 
când voesce, ci când le vine sorocul, adecă «boala», care ar 
fi cam ca năpârlirea la pasări şi ca schimbarea pielii la şerpi 
ori a coarnelor la cerbi. Apoi iarăşi sunt alţii cari ştiu că 
nu vrăjitorii se prefac animale, ci că tocmai ei prin vrăjile 
lor prefac pe alți oameni, pe cari au ură, şi-i poartă în goană 
peste hotare. Apoi alţii spun, că nu e nevoie să fie vrăjitor 

omul care se face pricoliciu; poate să fie om cinstit şi cum 
se cade, si se face lup ori câne fără să ştie, tocmai cum lu- 
natecii umblă fără ştirea lor pe acoperişul caselor. Dar de 
ce se face animal, nu se prea ştie, ori că la luat în stăpâ- 
nire Diavolul aşa tam-nesam, cum să zice, ori că are «boala» 
în el. Nu o spun toţi la fel nici când e vorba de animalul 
în care se preface omul. Unii, că numai în câne, alţii numai 
în lup, alţii că întwamânduvuă acestea, iar alţii că în orice 
fel de animal răutăcios, alţii că în orice fel de animal nce- 
gru, iar o seamă zic că numai intr'anumite animale, cam a- 
cestea: lup, câne, pisică, bivol, porc, capră, cal, paianjen, 
muscă, scorpie, şarpe, broască. După credinţa în deobşte a 
Romanilor, nu se poate preface în oaie şi porumbel, că sunt 
animale blânde şi slinte. Iar după cât ştiu eu, nu se mai 
poate preface în animale cari au fost şi sunt sfinte în cre- 
dinţele deşarte, în albină, ariciu, cerb si rândunică. 

Vezi, d-ta, ce lucruri de avalma! Bună oară, ştii că ani- 
malele negre alungă duhurile rele, că de-aceea se zice tot- 
deauna în descântece: «Du-te unde cocoş negru nu cântă, 
câne negru nu latri, vaca neagră nu mugeşte, şi nici preo- 
tul nu toacă», şi totuşi omul se face pricoliciu în chipul animale 
lor negre. Asta nu se prea potriveste, după firea lucrurilor, dar 
poporul nu-şi bate capul cu potriviri când are să născocească 
minuni. Ştii, că ţăranii cred că Dracul fuge de tămâe şi de 
cruce cu atâta spaimă, în cât chiar şi o cruce făcută cu limba 
în gură îl scoate din sărită. Asta e cu lege. Dar cum se po- 
triveşte că tot ţăranii se tem noaptea să treacă prin cimitir, 
iar să intre în biserică singuri noaptea, n'ar face-o pentru 
bogăţia lumii. Că e dracul în cimitir, ba chiar în biserică. 
Se poate neghiobie mai mare? O cruce făcută cu limba spc- 
rie pe Dracul, dar printre zecile de cruci din cimitir el se 
plimbă ca prin lobodă, ba intră în biserică şi nu se teme 
de toate acelea lucruri sfinte câte le vede, cu toate că pe 
câmp ori pe deal, când arunci după el numai cu un fir de 
tămâie, fuge fuga orbului de dă prin gropi. Nepotriviri de 
acestea ţi-am mai arătat şi-ţi voiu mai arătă, că sunt câţi 
peri în cap. 

Să ne întoarcem la pricoliciu. Trei lucruri ţi le voiu pune 
în vedere, ca să te luminezi. Dar mai întâiu,să bagi de seamă 
şi să desparti lucrurile, să nu (ii că strigoiul şi pricoliciul 
sunt una. Amândoi se prefac în animale, dar unul e suflet 
mort şi altul suflet viu. Pricoliciul e un om care trăeşte, iar 
strigoiul e un mort care se scoală din mormânt ca săia ori 
să nu ia chip de animal, căci strigoiul poate veni şi în chi- 
pul avut, al celui de om. Vezi că nu știi care e minune mai 
mare: că so preface un om viu in lup, ori se scoală un mort 
din groapă, ca să-şi facă mendrele. Taranii cam amestecă 
lucrurile, numindu-i strigoi şi pe unul şi pe altul, ba nu- 
mește strizoi—şi mai ales strigoaice — şi pe vrăjitorii ceice 

se indeletnicesc numai cu chitibusuri, cu luarea manei, cu 
furatul somnul copiilor, cu descântece şi alte şolomonării mai 
lesne de făcut. 

Lucrurile acestea să le desparti, strigoiu e una, pricoliciu 
alta. De strigoi îţi voiu spune când va veni rândul. 

Acum, întâiu de toate, poţi să bagi de seamă că firea cea 
deosebită a oamenilor are asemănare cu firea unor animale. 
Unul e blând şi lesne de purtat de nas, are firea oii. Altul 
e lacom şi obraznic, are firea porcului. Altul făţarnic, care 
te mușcă pe furis, deci are firea unor câni. Altul e hrăpă- 
ret, răutăcios, vrea mereu să facă răul, are firea lupului. Unul 
are firea şarpelui, altul a caprei, şi aşa mai departe. De 
aceea şi numim pe oameni cu numele unui animal, care spune 
mai mult cu o singură vorbă decât ori câte alte tălmăciri. 
Când zici: «e un câne de om», «e un şarpe», ce boul lui 
Dumnezeu», «scorpie ce eşti!», «porcule !» şi câte altele, nu-i 
așa, că ajunge ca să-mi arăţi omul? 

Dintre toate însuşirile rele ale omului, răutatea este cea 
mai nepricepută. Că ești sgârcit, ori mândru, ori lacom, ori 
stricat, toate sunt ale omului. Dar să fii rău, să n'ai pen- 
tru nimeni vorbă bună, tot dosnic si întunecat, hrăpăreţ, fără 
milă, zăvistnic, să lovesti pe la spate, numai tu să trăeşti şi 
toti să piară, să-ţi vinzi fraţii si părinţii — acestea sunt ale 
diavolului. De unde vine atâta răutate în suflarea lui Dum- 
nezeu? Nici temeiu n'are răutatea de inimă, ca alte însuşiri 
rele, căci toate strică numai celui ce le are, dar răutatea strică 
tuturor, căci pustieşte şi dărâmă, sugrumă şi ucide. Tar asta 
e mai ales firea lupului şi a cânelui; lupul ca hrăpareţ şi 
cânele ca duşman ce te muşcă pe furiş. De aceea, poate în- 
telegi acum, de ce pricoliciul, după credinţa poporului, se face 
mai ales lup ori câne. Omul acesta aşa de răutăcios, viclean 
şi făţarnic, cu fire de lup, nu mai e om, ci lup, zic cei ce-l 
cunosc. Dar daca el e într'adevăr un lup în chip de om? 
E lesne s'ajungi până la credinţa, că el neputându-şi să- 
tură poftele rautatii lui, ca om, din când în când se face lup 
ca să omoare şi să facă răul după poftă. Să-l facă ori şi cum 
şi ori şi unde, căci pricoliciul lup mușcă si atacă nu numai 
pe cine are ură şi mânie. 

Se spune de o regină, de demult, că pe vremea unui răs- 
boiu care a adus pustiirea ţării, după ce a văzut pe bărba- 
tu-său mort în palatul lor, în care intraseră duşmanii, şi 
după ce a văzut pe copiii ei morţi de sabie, şi-a pierdut 
mintea şi în faţa celei din urmă fete pe care-a văzut'o stră- 
punsă de suliti, a început să latre în felul cânilor. Iar de un rege 
se spune, că într'o nebunie, ce i-a venit de-odată, a sărit 
la nevasta sa care aveă gemeni şi-i ţineă în braţe, i-a apu- 
cat un copil şi ţinându-l de picioare l'a izbit cu capul de 
pereţi, iar biată nevastă-sa fugind cu celălalt s'a aruncat 

într'o fântână. Vezi dintr'asta, că în nebunie, regina se in- 
chipuiă câne, iar regele leu. 

Gândesc că ai priceput din toate, că oameni cari să se 
facă lupi și câni nu sunt. E peste fire să se poată face. E 
numai o credinţă, al cărei temeiu e răutatea de inimă, pesta 
fire de multă, a câte unui om. Nu-l putem înțelege răută- 
cios intr'atata decât numai că e lup adevărat în chip de om. 
Deci, nu om care se poate face lup, ci lup care se poate 
face om. 


Când vin toanele prostului, face prostii într'una, când i 
s'abate unui om crunt din fire, bate şi omoară ca 'n neştire. 
Aceste sunt «atacuri» ale <boalei». Atunci omui răutăcios se 
face lup sugrumător, şi apoi iarăşi îi trece. 

Se vede, că dintr'aceste «atacuri», numite de învăţaţi pa- 
roxisme, au făcut popoarele <sorocurile» pricoliciului, şi-au 
luat ca adevărat ceeace se spune numai ca pildă. Noi zicem 
«în furie omul devine fiară», cu apucături de fiară adică, să 
zicem de «lup», dar nu luăm vorba în înţelesul că într'adevăr 
omul se face cu patru labe, cu păr pe el, mai scurt fiară 
că în pădure. Dar poporul aşa a luat-o. Asta e tot. 


Acesta e cel mai slab dintre cele trei temeiuri cari au născut credinţa. 
Să vedem acum pe celelalte două. 
G. Coşbuc. 


- 44 44 44 44 44 44 44 44 40 44 44 40 40 40 40 40 44 40 40 40 M 

LICITATIUNE.--In ziua de 21 Iunie 1905, ora 10/, a m., se va tine 
la Eforia Spitalelor Civile din Bucuresti, Bulevardul Elisabeta, licitaţie 
publică cu oferte închise, pentru vânzarea plusului de teren posedat de 
d-l Gheorghe Ionescu, în suprafaţă de 114, m. 54, situat în Sinaia in 
Piaţa Veche. 

Concurenta va începe dela 2,50 m. patrati. Garantia este de lei 100. 
Supra oferte nu se primesc. 

Pentru orice informatiuni se va adresă la Serviciul Bunurilor Eforiei, 
în zilele şi orele de lucru. 
4-4 44 44 44 44 44 44 40 40 40 40 40 40 40 40 40 40 40 40 44 40-40 404 

Congresul arheologic din Atena. 
EN 
n ziua de 7 Aprilie (25 Martie după stilul nos- 
4 | tru) s'a deschis în capitala Greciei, congre- 
| sul international de arheologie, instituit in 
anul 1901 de către Regele George al Greciei. 
Suveranul, cu familia sa, a ţinut să fie de 
faţă la această adunare de învăţaţi din toate păr- 
tile lumii. 

Cercetarea și studiul obiectelor mari și mici, mo- 
numentelor, vestmintelor si armelor rămase dela 
popoarele vechi, au fost de mult îndeletniciri ale 
invatatilor, căci prin ele se poate vedeă cum a fost 
viaţa generaţiilor şi neamurilor dispărute, iar câte- 
odată din praful si dărămăturile vechiturilor pot 


Templu Minervei. 


răsări lumini pentru unele chestiuni ale prezentului. 
Locul de adunare a fost foarte bine ales de con- 
gres, căci orașul Atena, ca şi Grecia întreagă, este 
plină de rămăşiţi ale artei minunate cu care s'au 
tăcut vestiți strămoşii Grecilor de astăzi, vechii 
Eleni. Aci sunt jumătăţi sau sferturi de coloane, 
dincolo sunt temelii de clădiri, mai colo numai urme, 

iar uneori intêlnesti parti intregi din monumente. 

Intr'unul din aceste monumente ruinate, in Par- 
tenon, s'au adunat membrii congresului şi Prinţul 
moştenitor a ţinut cuvântarea de deschidere. Toţi 
aceia cari au învăţat sau au cetit despre frumu- 
setile artistice ale Greciei vechi, vor înţelege mul- 
țumirea sufletească ce a trebuit să aibă toti cei 
veniţi din Franţa, din Germania, din Rusia, din Ame- 
rica, din Asia, când au călcat cu picioarele lor pe 
pământul pe care s'au petrecut atâtea fapte ves- 
tite pe cari istoria ni le povestește. 


= 


E a 


Templul Minervei în Acropolis. 


Congresul a ţinut vre-o 10— 12 zile Au fost mai 
multe şedinţe în cari s'au discutat deosebite ches- 
tiuni privitoare la ştiinţa arheologiei și s'au luat 
hotărâri practice foarte importante. Pentru că sunt 
multi înșelători cari vor să vânză muzeelor arheo- 
logice obiecte nouă drept antichităţi, și fiindcă sunt 
multi pungasi cari intră prin muzee şi fură lucruri 
cari se pot lesne ascunde, s'a hotărât toate mu- 
zeele arheologice să stea în legătură de corespon- 
denta, să facă cunoscut unul altuia ce obiecte s'au 
cumpărat, ce obiecte au fost propuse să se cum- 

pere, ce s'a furat, s. a. O altă parte din timpul pe- 
trecut; de congresisti acolo, a fost întrebuințat pen- 
tru escursiuni prin ţinuturile vestite din Grecia. 

Adunarea viitoare are să fie peste doi ani, în ora- 
sul Cairo în Egipt. 


—— TOP D 0 C——=— e 7—— 


Mila Reselui sau Ilie Pribeasul 


«FIE PÂINEA CAT dE REA 
TOT MAI BINE 'N TARA MEA.» 
Piesă în Trei Acte 
DE 
SOFIA NADEJDE. 


ACTUL la II a. 


La stânga se vede o casă nouă ţărănească şi o cramă. In fund poartă. 
Saud cântece, strigăte de culegători, bătăi în doagele ciuberelor. In 
faţa casei masă lungă de scânduri. Pe prispă stă Catrina mâhnită. 


SCENA I-a 
Catrina, Baba Dochita, Ghiţă, ciubărari. 


Catrina (către Dochita, stând amândouă pe prispă) — Tu, 
Dochit'o, parcă nu știi tocul copilului! 

Dochiţa. — Ba'l ştiu. Nam îngropat tată ca o floare? Să mă 
bat cu Dumnezeu? Am plâns o săptămână, o lună, ajunge; nici 
mortul nu se pcate odihni, dacă mereu îl bocegti. 

Catrina. — Vezi, pe mine mă arde la inimă: de-l opream, azi 
eră om la locul lui. 

Dochifa. — Par'că aveă să te asculte? 

Catrina. — Am tost si la „odier. Mi-a spus de toate. A zis 
că am o supărare mare, dar o să-mi treacă 

Dochifa. — Păi, supărarea, ca și durerea de măsea, nu ţine 
mereu: ar înnebuni bietul om. 

Catrina. — Mort ori viu, dar să-l ştiu unde-i. 

Un vând de ciubărari (vin cu ciubărul de struguri spre 
cramă). 

Dochita. — Mai e mult? 

Un ciubărar. — Câteva ciubere şi cine o mai ajunge la anul. 

Catrina. — Nu uitaţi răuruşca de pe hat. 

Ciubărarul. — A cules'o bădica Ghiţă (pleacă). 

Dochiţa. — Să-ţi arunc bobii, poate oiu fi cu noroc (merge 
în casă și vine cu o sită și cu boabe. 

Catrina. (singură) — Norocul mieu, lau mâncat lupii! 

Dochifa [vine grăbită, aşează boabele) — Bată-i să-i bată, de 

cand arune bobii, nu mi s'au nemerit asa buni: veselie, chef 
si bucurie. 

Catrina. — Pentru alţii, nu pentru mine. Auzi chiote în vie! 
(Spre tund lumină roşie). 

Dochita. — Ce lumină roșie! Are să vremuească. Bine oc'ati 
isprăvit culesul. 


SCENA III-a 


Cei de sus, (din vie s'aud lăutari, strigăte, bătăi în doage, se vad 
venind, fete, flăcti, Clantė, Pavel, Ghiţă, Nuja). 


Clanţă. — Mă băeţi, pân să vă hodiniţi, încingeţi o horă! 
Nu-i bine să mâncaţi pe osteneală. La vrâsta voastră, ziua mun- 
ceam, noaptea jucam. 

Catrina. — Nu le ajunge lor de dimineaţă? 

Clanţă. — Păi! Nu's ca dumneata. Acu e al lor! 

Lăutarii (cântă hora). 

Flūcdi şi fete (încep să joace). 

Catrina (şterge ochii cu mâna, fuge în casă). 

Clanţă (către Nuţa) — Mare păcat cu soacră-ta ! 

Nuta. — Cum vede veselie, o podideste plânsul. 

Dochita (aducând străchini cu mâncare) — Poftiti la masă cu 
ce a dat Dumnezeu. 

Culegătorii (vin în jurul mesei). 

Clanţa. — Ce mai lăutari! Cântaţi! Le stă oamenilor mânca- 
rea în gât. Fetele mai nu deschid gura. Mancati, dragile moșu- 
lui, e păcat să te scoli flămând dela masa creștinului. 

Lăutarii canta) : 

«Hop, sūraca, mândra mea, 
De mâncat îmi aduceă: 


Lapte acru 'ntr'o lulea, 
Mâncam şi-mi mai rămânea». 


Clanţă. — Galantoană temee! A întrecut pe baba mea. 
Cu toţii (râd). 
Lăutarii (cântă): 
«Cine dracu-'a mai văzut: 
Epure vara cosind, 
Epuroaică fân strângând, 
Cioară cu ciocul greblând, 
Si fată de joe fugind?» 
Mai mulţi (râd). 
Lăutarii (cântă): 
«La mandruta jucăuşă 
E gunoiul după usa, 
La mândruţa 'n joc voinică, 
Spală oala tu pisică». 


Pavel. — Mă! Pe unde or fi tete asa de harnice? Le-asi duce 
nişte petitori. 

Lăutarii (cântă) : 

« Ucigă-te crucea, drace, 

Că nu dai babelor pace, 

Să mai facă rugăciuni, 

Să nu tot poarte minciuni». 
Pavel (uitându-se în zare) — Uitete un drumet. Ghiţă, când o 
în dreptul portei, chiamă |. O fi nemâncat. 
Clanţă. — Cine dă, lui îşi dă. 
Ghiţă (face semn cu mâna, mergând spre'*poartă) — Vin in 
coa, om bun. 

Drumeţul (slab, cu o cămaşe peticită, cu itari vechi, în cap 
o pălărie rea de tot, o traistă ruptă in băț, intră pe poartă) 
— Bine vam găsit! 

Pavel (cu mânile în jos, uimit) — Păi, tu eşti! Tare te-ai 
schimbat, cât pe ce să nu te cunosc... Catrin'o, dă fuga incoa! 
Zi, tu esti, Ilie al nostru? Bata-te norocul, mai să nu te cunosc! 
Biata maică-ta, ţi-a făcut şi pomană! 

Ilie (se uită înjuru il — Credeam că n'o să vă mai văd. 

Catrina. — Dragul mamei! în ce hal! (plânge). 

Jlie (ii sărută mâna). 

Catrina [il sărută pe frunte). 

Nuja. — Pine Cai venit, biata mama eră să moară de supă- 
rarea ta. 

Catrina. — Îi fi nemâncat, dragul maicăi. 

Clanţă. — Păi! sătul de răbdări prăjite? 

Ilie. — Da bucurie mi-a perit foamea. Tare mă dor picioarele 
(s'aseaz4 pe prispă). 

Nuja (aduce un blid cu mâncare). — Ia borş de puiu, Ilie, îi 
fi dorit de-o bucăţică mai bună. 

Ilie |privind'o cu jale, ia blidul) — Te-ai măritat, Nuto? 

Nuta (cu glas coborit) — Da, cu Ghiţă. 

Ilie (eu jale) — Ce erà să faci? Pe mine mă credeati mort ! 
Câte am tras, te miră că n'am murit. Casa ati făcuto voi? 

Nuta. — Noi. 

Ilie (punând strachina pe prispă) 
Dor îmi eră! Ce frumos e la voi! 

Clantd. — Ei, Catrin'o, ce mai zici? 

Ilie. — Taică, taică! Cine o face ca mine prostie, mai bine 
să se innece. 

Catrina. — De departe vii, Iliuţă? 

Zlie. — Tocmai de lângă Bender. Trei zile intr'o intinsoare. 
Am aflat dela un biet negustor. Da odată nu credeam că Măria 
Sa ne-a ertat. A început creştinul a se jură. Atunci m'a prins 
un plâns cu ras. Credea omul c'am înnebunit. 

Ghiţă. — Bine Cai ajuns sănătos. 

Ilie. — Tu, Ghiţă, ai isprăvit armata? Te-ai însurat! Ferice de 
tine! 

Catrina. — Să fii sănătos, maică, le-i face şi tu pe toate. 

Ilie. — Câte am tras! Mau luat si drept iscoadă; erau să mă 


= 


Mananc mai pe urmă... 

trimeatū la Sibir. De acolo chiar nu vă mai vedeam. In temniţă 
mi ar li fost mai bine. Straşnie mă chinuiă dorul de sat și de 
cei deacasa. O dată de jale m'am aruncat în Prut; mau scos 
nişte pescari. Vara ca vara, dormi unde apuci, dar earna mai 
rău ca un câne, gol, îngheţat, flămând, mânat din ușă în ușă. 

Catrina. — Mare pedeapsă! 

Ilie. — Mult amară e strâinătatea! Nu ştie a pretui (ara cel 
ce n'a fost surgun ca mine şi nu şi-a sărat pânea cu lacrimi! 
„Ghiţă. — Cum şi-o face omul nu i-o face nici diavolul. Cei 
dintr'un an cu tine au ieprăvit armata. 

Ilie. — Chiar mâne merg să mă scriu. 

Catrina. — Dragul mamei, să te întremezi întâiu. 

Clanţi. — lar începi cu dragul mamei ? Lasă bâiatul să-şi facă 
datoria. 

Ilie. — După cele câte am suferit, armata o să-mi pară raiu. 

Pavel. — Asa, llie, taică! Eu totdeauna ţiam spus: Intâiu 
datoria către ţară. Că n'o fi omul mai ticălos decât dobitocul. 
Cânele si încă latri, apără casa şi ograda unde tržeste si se a- 
dăposteşte, dar, mi-te, noi oamenii, nu trebuie să ne apărăm ţara 
şi neamul? Decât să fii străin în tara ta, cum ai văzut că sunt 
sărmanii oamenii, pe unde ai umblat, mai bine să-ţi dai viaţa. 
Ca o moarte moare omul, dar o viaţă chinuită şi înstrăinală e 
moarte cu cazne. 

Ilie. — Cum le ştiu eu, nu le mai știe altul! Nimeni din voi nu 
pricepe câtă milă şi-a făcut Regele Carol cu noi! Pentru Măria 
Sa m'aşi aruncă si în foe. 

Nutu, — (vino cu tetita în brațe). 

Ilie (privind'o cu jale) — E fetita ta, Nupo? 

Clanţă. -— Lasa, mă, llie, nu iai jeli; au rămas ele si pentru 
tine. La noi în sat par'că a plouat cu fete. Si tot frumoase. Una 
si un», rupte din soare, nu alta! lan veniţi, dragele moşului, să 
no spuie ilie, pe unde a umblat, văzut'a el mândre ca voi? 

Fetele (râd, fug spre fund). 

Catrina (cu jale)— Mult ai chinuit, dragul mamei! 

Clanfū. — Lasă ahturile, destul te-ai bocit (către lăutari) Ziceti 
o horă, bre! 

Ilie (privind cu obidă pe Nuta) — Să zică o doină, poate mi 
s'o usura. Multă jale am în inimă. 

Lăutarii (cântă doina). 

Ilie (stă obidit). 

Clanță |punand mâna la ureche) — Tăceţi cu atâta jalanie. 
Ascultaţi, (din depărtare se aude cântecul copiilor dela scoală: 
«Trăiască Regele». Se tot apropie; prin fund se văd trecând 
câte doi, s'aude respicat; «lLrăiască Regele!. ..». 

Ilie ise ridică în picioare). 

Toţi (descopăr capetele). 

(CORTINA). (Fine). 


Costum din jud, Arges. 


Costumul muntenilor şi din judeţele Muşcel, Prahova, Buzău, 
etc. Bărbatul îmbrăcat cu căciulă, cojoc lung, peptar, chimir, 
cioarici şi opinci; iar femeia cu pălărie, maramă, iie, fotă, bete 
şi opinci legate cu nojite. Pe braţ dăsagi. 


DE 

Să judece si alţii. 


(GA), ălăciam prin noroiul de pe șoseă, venind dela cancelaria 
Băncii populare, către casă. Eram tare necăjit si plângeam 
starea rea in care se găsesc şoselele noastre la ţară. Asa 
mergând, auz vorbă în urma mea. Mă întore şi văz un 
convoiu de ciuci săteni voinici conduşi de un jandarm. 

— Ce e cu voi? —intrebaiu eu cunoscându-i. 

— Ce să fie —răspunse unul— ne duce la Văcăreşti !... 

— Dar ce-ati făcut? 

— Ea păcate!.. Doi din noi, fusesem de caraulă în sat și n'am 
esit. Ne-a făcut proces de contraventie şi judecata ne-a amendat 
cu câte cinci lei. Astia trei, au avut gunoiu în curte si agentul 
sanitar le-a făcut proces; iar judecata i-a amendat şi pe ei cu 
câte cinci lei. 

— Bine; dar ce are aface amenda şi cu Văcăreştii? 

— Păi să vezi d-ta; daravela e veche. Când au venit somatiile 
de plată, noi — mai ales acum pe lipsa asta — n'am avut cu ce 
păcatele achită. Ne-am rugat de perceptor şi el ca să scape de 
noi, ne-a făcut proces de insolvabilitate si acum amenda s'a pre- 
făcut în zile de închisoare şi mergem la Văcărești să facem câte 
o zi! Si apoi, la drept vorbind, decât să dai cinci lei, mai bine 
acolo. Îţi dă si de mâncare si scapi si de belea! 

— Si, când ajungeţi la Văcărești ? 

— Păi de, credem că mâine! 

— Ei asi! — zise jandarmul, care până acum tăcuse — mâine 
oprim la secţia de jandarmi; acolo d-l şef face foaea, poimâine 
ajungem la prefectură si a patra zi suntem la Văcăreşti!... 
Daci o fi cevă corvoadă la secţie, se poate să zăbovim și două 
zile!... 

— Cum văz, se duce săptămâna încheiată! —zic eu! 

— Cam asa cevă! răspunse jandarmul!... 

Ei s'au dus în drumul lor; iar eu, orb de noroiu am ajunsa- 
casă gândindu-mă la acei nenorociti, cari vor pierde atâtea zile 
pe drumuri, şi la șoseaua atât de stricată. Câţi n'au avut ne- 
plăceri si unii poate chiar grele necazuri pe drumurile rău în- 
tretinute mai ales pe timpuri grele. 

Ce să mai zic de vitele care, încărcate cu grele poveri, de 
multe ori se pierd din cauza drumurilor rău întreţinute. Statul, 
ori ce s'ar zice, face destul și face la urmă ceace poate. Judeţul 
asemenea. Comuna face din zilele de prestație, mijlocul de care 
dispune ; însă aceste zile se ispravesc si nu se cunoaşte nici un 
spor. Nu s'ar puteh înmulţi oare numărul zilelor de prestație? 

-Oare dacă o bună dispozitiune ar preface zilele de închisoare 
ale insolvabililor amendaţi, ca contravenienti în dauna comunei, 
în zile de prestație, mar fi mai bine? Pentru 5 lei un insolvabil 
face o zi de închisoare pierzând pe drumuri o săptămână. Acte 
dresate zadarnic, jandarmi pe drumuri, bani cheltuiţi de Stat. 
cu hrana!... 

Cine câştigă ? — Nimeni!... Cine pierde? — Si statul si ne- 
norocitui insolvabil! Cine ar câştigă ? Comuna câștigă inmultin- 
du-si zilele de prestație, cu care ar puteă lucră mai mult la în- 

tvetinerea drumurilor. Nenorocitul insolvabil, care desi va lucră 
5 zile, va aveă însă o bună şosea si la timp va fi folosit! 

Cine pierde ? — Nimeni! 

Nu mai zic de împrejurări când au amendă de câte 10 si 15 
lei. Chiar ca cestiune de moralitate publică, ar fi mai bine. Un 
nenorocit, care cine ştie din ce împrejurări, nu a eşit de caraulă, 
obosit poate de muncă, bolnav, etc. — A fost amendat și nu 
poate plăti, îl duce la Văcărești !... 

De ce să-l duci să facă cunoştinţă cu închisoarea, acel loc de- 
gradator pentru un om, pe câtă vreme faptul lui nu e propriu 
zis un ce grav. Ar fi minunat acest sistem de imultirea zilelor 
de prestație —ziseiu eu privind supărat la picioare; atunci n'asi 
mai pati ca astă seară, să mă chinuese prin noroiu. 

Eu poate voiu fi zis aceasta necăjit; dar ași fi foarte fericit 
dacă alţii mai pricepuţi şi mai cu sânge rece s'ar ocupă caūtusi 
de puţin de această afacere. 

Alexandru Timotescu, 


"r" pa: 
S. :—-:+ 


O visit4 princiară. 


Luni, 9 Maiu, A. S. R. Principesa Maria, împreună cu mica 
principesă Elisabeta, însoţite de Ducele de Teck, atașat militar 
al Angliei, d-l Gr. Gh. Cantacuzino si alte persoane, au făcut o 
escursiune cu automobilul la Domeniul Coroanei Cocioc, 

Deși zi de.lucru, totuşi sătenii în semn de dragoste către di- 
nastie, au ţinut să întâmpine cu urale de entusiasm pe Augusta 
visitatoare, care cu zâmbetul pe buze răspundea salutărilor tu- 
tulor. 

Satele Brătuleşti-Cocioc au fost frumos decorate cu numeroase 
arcuri de triumf, cu gust gătite, de d-1 conductor Pompiliu Io- 
nescu. 

Școala din Bratulesti, asemenea imposant împodobită, ca si 
celelalte instalatiuni ale Domeniului Cocioc. 

D-l Ion Kalinderu, administratorul Domeniilor Coroanei, a în- 
tâmpinat la hotarul Domeniului și a condus pretutindeni pe 
Inaltii visitatori, dând toate explicatiunile. 

D-l Kalinderu, în dragostea ce are pentru școală, a rugat pe 
A. S. R. a visità în primul loc şcoala din Bratulesti. La intrarea 
în şcoală au fost salutati de un pluton de elevi cu armele, co- 
mandaţi de Sergentul-major al școalei; iar corniștii au sunat 
onorul. 

D-l Kalinderu a presintatat A. S. R. pe d-1 Săvoiu, inspectorul 
plūsei Cocioc-Bucoveni, pe d-1 Pompiliu Ionescu, conductorul plž- 
şei si consiliul comunal. 

D-nele Maria Al. Timotescu și Elena P. Ionescu, au oferit A. 
S. R. câte un buchet de flori, urându-l bună sosire. A visitat 
salele de clasă, interesându-se de frecuentarea elevilor, biblio- 
tecă, expositia de lucrări manuale, etc. 

In amintirea acestei visite A. S. R. Principesa Maria, Princi- 
pesa Elisabeta şi Ducele de Teck, au semnat în registrul şcoalei. 

D-l Kalinderu a ţinut să recomande foarte călduros A. S. R. 
pe dirigintele scoalei Al. Timotescu si învăţătoarea Elena Nico- 

lescu, pentru zelul cu care își îndeplinesc misiunea ce le e în- 
credinţată. 

Inaltii visitatori, cari au stat aproape toată ziua la Cocioc, au 
făcut o preumblare călări la pădure, unde d-l silvicultor Gh. Co- 
drescu, I-a condus prin positiunile cele mai frumoase. 

Au visitat apoi plantatiunile, culturile, lăptăria din gara Perisi, 
atelierele, etc,, conduşi de d-l Eremia Medianu, șeful Domeniu- 
lui Cocioc. 

La ora 4,25 au părăsit Domeniul Cocioc în uralele multimei. 


Dela lasi 


Din foloasele societăţilor economice. 


Din iniţiativa d-lui Petru Rădulescu, institutor, fost revizor şcolar, în 
Iulie 1102, s'a întemeiat în Caracal o societate cooperativă <Asociaţiuni a 
corp. didactic din Romanați», în scopul de a strânge fonduri cu cari să 
se facă îmbunătăţiri la sate, ca: ateliere pentru diferite meşteşuguri, 
biblioteci populare, etc. 

In acest scop, chiar de atunci societatea constituită pe acţiuni a în- 
fiintat «Librăria românească cooperativă» în Caracal. Prin înfiinţarea 
acestei librării, s'a trecut in mâini românești o importantă ramură a 
negotului din acest oraş. 

Librăria a mers foarte bine şi astfel ga putut începe îndeplinirea sco- 
purilor societăţii: s'au dat ajutoare elevilor săraci, s'au dat câte 100 lei 
pentru 2 ateliere, s'au publicat concursuri pentru cele mai bune con- 
ferinte populare ce se vor serie şi tine în judeţ, pentru cel mai reuşit 
cor ce se va infiinta, etc. Societatea are un fond cultural de 1400 lei, 
deosebit de fondul de rezervă, care a ajuns la 3.000 lei și pe care mai 
târziu, daca librăria va continuă să meargă bine, se va transformă tot 
în fond cultural. 

Dam aci și bilanţul librăriei, spre a se vedeă bunele resultate ce a dat: 


Bilanțul Librăriei cooperative a „Asociației corpului didactic, Romanați“ 
Incheiat la 31 Martie 1905. 


ACTIV PASIV 
Cassa AS AG OS G a pita 950 
Marfuri generale . . . „ . 15.390,86 Acţionari . . s...’ 10,— 


Mărfuri în depozit . . . . 5.998,29 Diverşi creditori ...,, 4.646,19 
Total. . . 28.094,09 Diverse mări. în depozit. 1.254,11 


Dividende. ...... 45,— 
Divid. neridicate 1902—3 . 65, — 
Fond cultural. . . . . 1000,— 
Fond de rezervă . . . . 2.192,94 
Profit si pierderi (ben. net) 3 930,03 

Total. . . 28.009 


PROFIT ȘI PERDERE 
Cheltueli de administr. , . 7375,21 Beneficiul dela mărfuri . 10.756,29 


Beneficiul met. 3.930,03 Dobânzi si ben. net. . . 54895 
Total 1305.24 Total. . . 11.3u5,24 


Preşedinte, Petru Rădulescu. 


Apel. 


In ziua de 1 Maiu a. c, punându-se bazele înfiinţării unei biblloteci 
populare la şcoala din Dozeşti-Vâlcea, Subsemnatul învăţător diriginte, 
rog în numele copiilor și absolvenţilor acestei şcoli, pe toţi oamenii do- 


Wwww.dacoromanica.ro 


954 ALBINA 


ritori de bine pentru poporul Român, a da sprijinul ce va putea, dă- 
ruind din scrierile d-lor şi din ceeace îi va lăsă inima pentru această 
bibliotecă. 

I. N. Diaconu, Dozeşti-Vâlcea, prin gara Drăgăşani. 


In seara zilei de 19 Aprilie a. c., s'a dat o frumoasă repre- 
sentatie teatrală la şcoala din Ruşeţu, de pe Domeniul Co- 
roanei din jud. Brăila. 

S'au jucat piesele: <Cinel-Cinel», de către elevii din şcoala 
normală şi din liceu; «Logofătul Călin», de elevii primari 
din localitate şi s'au recitat mai multe dialoguri. Serbarea, 
la care a asistat personalul Domeniului Coroanei, mai mulţi 
domni şi doamne din comunele vecine şi ţărani numeroşi, 
a isbutit pe deplin, iar venitul net s'a trecut la fondul cul- 
tural al societăţii «Al. N. Lahovary», care a patronat repre- 
sentaţiunea. 

In ce priveşte resultatul moral, a fost din cele mai satis- 
făcătoare, judecând după numărul mare de locuitori cari au 
luat parte, şi cari au plecat în urmă la căminurile lor, mai 
inšltati în cuget şi mai hotărâți de a ascultă învățăturile 
auzite. Teatrul sătesc, care s'a introdus după stăruința d-lui 
Ion Kalinderu, e de altcum un foarte puternic mijloc de edu- 
catia poporului, dovadă roadele dato până acum pe Deme- 
niile Coroanei si introducerea lui în multe din celelalte scoale 
din ţară. 


Un Zigan la spovedanie. 


— Părinte, am furat o găină; vrei s'o primesti 
Sfinţia Ta? 

— Nu vreau. 

— Dar ce să fac? . 

— S'o dai stăpânului. 

— l-am dat-o si n'a vrut so primească. 

— Atunci, zise preotul, poţi s'o păstrezi, nu mai 
e păcat. 

Când eşi preotul din Biserică, văzu că-i lipsește 
cea mai frumoasă găină ..... 

Zece Maiu la (sate) Laza. 


Sfânta zi de 10 Maiu a fost serbată anul acesta cu o deosebită 
solemnitate la şcoala din comuna Laza, jud. Vaslui. Incă din zorii 
zilei se vedeau trecând la școală, cârduri, cârduri, şcolarii fru- 
mos îmbrăcaţi în haine de sărbătoare, purtând toţi cu mândrie 
măreţul port national, de care ne vorbesc bătrânii cu atâta drag. 
La orele 10 a. m. s'a oficiat un Te-Demn la biserica din sat, la 
care au luat parte, pe lângă învățătorii veniţi cu elevii, autori- 
tatea comunală, mai mulţi domni stagiari dela Ferma model 
«Laza», precum şi un număr considerabil de ţărani. După ter- 
minarea serviciului divin preotul D. Galaction, tinu o scurtă 
cuvântare arătând însemnătatea zilei. Dela biserică întreg cor- 
tegiul porni la şcoală. Aci serbarea se deschide prin Imnul Regal, 
întonat de elevii şcoalei. Domnișoara Eleonora Băbuşoianu, în- 
vatatoare, tinu apoi o frumoasă cuvântare, arătând însemnătatea 
zilei; îndenină pe toti cei de faţă, să-și iubească ţara, să respecte 
legile și să muncească din toate puterile, pentru a prepară un 
viitor strălucit, celor care ne urmează. In urmă câţiva elevi recită 
mai multe «poesii eroice», <anecdotes, «dialoguri», etc, care 
au stărnit aplausele multimei. Corul seoalei condus de d-l I. 
Băbuşianu, dirigintele scoalei, întonează diferite cântece patriotice, 
cari au fost ascultate cu o deosebită plăcere, iar bucuria tūrani- 
lor se putea citi de pe feţele lor, era mare, când şi-au văzut 
copilasii cântând si recitūnd asa frumos. Domnul Dediu, stagiar 
al Fermei model «Laza» ţinu apoi o frumoasă cuvântare ocazio- 
nala. In urmă d-l I. Băbușianu, după ce mai adâogă câteva cu- 
vinte despre însemnătatea zilei, mulțumește la toti cei de faţă 
pentru concursul moral ce l-au dat. 

Azistent. 


Cercul cultural «Lotru», jud. Vâlcea. 


In ziua de 1 Maiu 1905, d-l inspector al cercurilor culturale 
din ţară, însoţit de d-l revisor şcolar din judeţul nostru și mem- 
brii cercului au fost oaspeţii noștri, veniţi pentru conferinţa care 
s'a ţinut in această zi frumoasă de Maiu, lăsând locuitorilor im- 
presiuni si speranţe din cele mai frumoase. 

După un serviciu divin, oficiat la biserica satului de către Pr. 
1. Cepăreanu, asistat de Pr. Flurea din Mălaia, pe la orele 10 
a. m, toti locuitorii cu mic cu mare, dau năvală spre şcoală ca 
să asculte frumoasele sfaturi date de luminătorii satelor, ba ceva 
mai mult că şi străini foarte mulţi au luat parte. 

D-l Angelescu, preş. cercului deschide conferința, dând cuvân- 
tul d-lui N. Popescu, învățătorul satului, care vorbi despre re- 
lele ce decurg din lene, risipă și minciună, combătând relele obi- 
ceiuri prin cuvinte foarte bine simţite, arătând tot odată și mij- 
loacele de îndreptare. 

După d-sa luă cuvântul d-l inspector T. Dutescu-Dutu, vor- 
bindu-ne despre respectul şi datoria ce avem faţă de bunurile 
aproapelui, arătând relele ce decurg din nerespectarea avutului 
aproapelui nostru. 


www.dacoromanica.ro 


956 ALBINA 

Apoi d-l Angelescu, mulţumi sătenilor pentru reușita acestei 
serbări, 

D-l Revisor Pascu Popescu luă cuvântul, indemnandu-ne a ne 
constitui în asociaţie fondând şi aici o bancă populară, care pro- 
punere s'a şi primit, rămânând ca Dumineca viitoare să se ìn- 
tocmească actul constitutiv; astfel se va încunună munca depusă 
de d-nii învăţători Botocan, D. Malaia, N. Popeseu-Voineasa, Pr. 
Pleşoianu Florea si a câtorva fruntași din comună, cari au pus 
deja bazele acestei bănci ce se va formă, rămânând formele le- 
gale de îndeplinit. 

Intre discursuri scolarii, sub conducerea d-lui Popescu-Voi- 
neasa ne-a cântat multe bucăţi patriotice foarte frumoase, şi 
câteva recitări hazlii. 

Petre Droc. 


GLUME. 


Pe vremea când subcomisarii şi comisarii se luau dintre oa- 
menii fără știință de carte, se întâlniă în poliţie fel de fel de Irazo 
cari din cauza relei constructiuni dădeau un înţeles cu totul altul 
decât cel la care se gândiau ei. 

Iată câteva exemple: 

—c«ln colțul stradei X. . am văzut gardul dela locul d-lui A. 
care nu mai există. .. .» 

—«Rănitul a tost dus intro farmacie, care nu mai puteă de 
loc să scrie, fiindu i ambele picioare tăiate. . .» 

— «Pela 2 noaptea am întâlnit pe strada X. . pe pungasul 
Vasile; La oprit să-l arestez, dar mi-a spus că nu este el.» 

— «Acest individ făceă scandal pe stradă. Alergând după el 
ca să-l arestez, s'ascunse lângă statuia lui Mihai, care era intro 


stare complectă de beţie». 


* * 
* 


Un pungas de buzunare e adus înaintea Tribunalului. 
— Ce meserie ai? 

— Lucrător manual. 

— Cum ? 


— Trăesc din produsul mâinilor mele. 


Aflăm cu cea mai mare părere de rău încetarea 
din viaţă a lui C. C. Dateuleseu. Răposatul a pu- 
blicat multi ani «Gazeta Săteanului». 

Să-i fie țărâna ușoară! 

Societatea «Steaua» ar? de scop a lucră pentru 
întinderea învăţăturii în popor, prin tipărirea şi 
răspândirea de scrieri si publicaţii morale, pa: 
triotice şi de folos practic, si pentru impiedeca- 
rea, prin toate mijloacele legiuito, a răspândirii 
de scrieri si publicaţii-imorale, sau cu tendinţe 
contrarii statului şi ideii naţionale române. 

Cotizatia este de cel puţin doi lei pe an, iar pentru învăţători 
preoţi rurali şi săteni, de cel puţin un leu pe an. Fie-care mem- 
bru este îndatorat ca, în cel d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoțite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 


Comitetul: Preşedinte, loan Kalinderu, Preşedintele Academiei Ro- 
mâne.— Vice-preşedinte, Sava Nomânescn, mare proprielar, fost senator.— 
Administrator şi casier, Spiru C. Haret, fost Ministru, profesor uni- 
versitar. — Secretar, Const. Banu, profesor secundar, fost inspector geo: 
lar, — Membrii: Petre (iArboviceanu, fost Administrator al Casei Sf, 
Diserici Autocefale Ortodoze Române, profesor la Seminarul Central 
şi director al Sc. Normale a Societăţii peniru învățătura poporului 
român; I. Dimitrescu Procopie, fost senator, fost Primar al Capitalei; M. 
Vladescu, Ministru, profesor universitar; Cristu N. Negoescu, admini- 
s/rator al Casei Scoalelor, profesor secundar; Dim. Ceeropid, instilutor.— 
Cenzori, Const. Alimăneșteanu, inginer de mine; Preotul econom Const. 
lonescu, profesor secunaar; Const. Alexandrescu, instalutor. 


Membrii înscrişi si cotisațiuni plătite (urmare). 


Gh. Popescu, preot (Bucuresti), 2 lei; I. B. Referendaru, preot (Bu- 
curesti), 2 lei; N. Ionescu. preot (Bucuresti, 2 lei; Gheorghe Chereiu, 
institutor (București), 5 lei; Aristia P. Lupescu, instit. (Bucureşti), 2 lei; 
Liviu Dogaru, farmacist (Târgovişte), 3 lei; El. R Diaconescu, institu- 
toare (Târgovişte), 2 lei; Ioan Ionescu, perceptor (Barbulet), 2 lei; 
Ilie Mănescu, perceptor (Potlogi). 2 lei: Guliotti I. (Brăila), 2 lei; Bră- 
tescu I. (Brăila), 2 lei; Chicireanu N. (Brăila), 2 lei, Procopiu C. (Brăila), 
2 lei; Iuga G. (Brăila), 2 lei; Dumitrescu Ilie (Brăila), 2 lei; I. R. Simio- 
nescu (Braila), 2 lei; Emil Mayer (Braila), 2 lei; Joan R. Georgiade (Bră- 
ila), Z lei; Ioan, Pipoş (Brăila), 2 lei; Filip Drugescu (Brăila), 2 lei; Per- 
lea George (Brăila), 5 lei; Panţu C. C. (Braila), 2 lei; D. Fnlga (Braila), 
2 lei; Hugo B. (Buzău), 2 lei; Doctor Iovitzu (Brailaj, 2 lei; Filotti N. 
(Brăila), 2 lei; D. Constantinescu (Brăila), 2 lei; Domitian (Brăila), 2 lei; 
P. Moisescu (Brăila), 2 lei; Aug. Marinescu (Brăila), 2 lei; Hb. Marian 
(Calafat), 5 lei; Nicolae I. Colan (Calafat), 2 lei; Nicolae G. Mita (Cala- 
fat), 2 lei; Gheorghe Catană (Calafat). 2 lei; Ioan I. Drăgulescu (Cala- 
fat), 4 lei; Ioan I Marincu (Desa-Dolj), 5 lei; Toma Popescu (Calafat), 
2 lei; Alex. Ştefănescu, institutor (Tg.-Jiu), 2 lei; I. Horhoianu, învăţ. 
(Câineni), 1 leu; Grigore Tabacu, învăţ. (Peştişani), 1 leu; Gr. Popescu, 
invăţ. (Bobu), 1 leu; N. Pătrăşcoiu, invaį (Văleni). 1 leu; loan D. Veli- 
can, învăţ. (Ştejerei), 1 leu; Dem. I. Arjoca, învăţ. (Strâmba), 1 leu; Le- 
pădatu V. G. învăţ. (Runcu), 1 leu; C. Filipescu, învăţ. (Slobozia), 1 leu; 
I. Modrescu, învăţ. (Urecheşti), 1 leu; Mironescu D. (Bârlad), 8 lei; Fo- 
tino A. (Bârlad), 2 lei; Ştefan Dobrescu (Bârlad), 3 lei; G. D. Netisanu 
Bârlad), 2 lei; Ec. I. Antonovici (Bârlad). 2 lei; T. V. Ioan (Bârlad), 3 
lei; Ioan Bontaș (Bârlad), 2 lei; Gh. Diamandi (Sascut), 10 lei. 

Numărul membrilor înscrişi cu începerea anului 1905 și până în pre- 
zent este de 487; iar veniturile societăţii, tot în acest timp, sunt de 
1.799. lei si 30 de bani. 


(Va urmă în numărul viitor). 


www.dacoromanica.ro 


„NATIONALA“ 


SOCIETATE GENERALĂ DE ASIGURARE, BUBUREŞTI 
Capital în acţiuni întreg vărsat în 


aur, MAK. . „ Lei 2.000.000 
Fonduri de reservă 

compuse din prime 

și daune. . . . . 2  3.955.688.76 
Idem format din capi- - 

tal şi alte rezerve » 1.075.842.60 


Total în aur Lei 7.052.531.36 
Daune plătite. . . „Lei 33.000.000 
Vice-preşedinte A. Băicoianu, 
Dir. general E. Grünwald. 
„NAȚIONALA“ asigură contra in- 
cediului, a «grindinei», contra riscu= 
lui pierderii valorilor. Asigurările 
pentru viaţă sunt primite în toate 
combinaţiunile obişnuite ca: ecas de 
moarte, supravieţuire, zestreşirentă». 
Sediul social în palatul Societăţii din 
str. Doamnei No 12, București. Re- 
presentanįa generală în Bucuresti, 
str. Smârdan No. 4. Agenţii în toate 
orașele din tara. 


Cel mai mare și vast magazin şi singurul care vinde eftins 


"Zz 
AVEM 6 SCGALA GRTGDGXA 
SANTA ELENA 


Bulevardul Neatarnarei, 75 
cu internat şi externat 
I. Şcoală snperivară de educaţie şi menaj. 

Limbile Franceză, Germană vor- 
bite, muzică, pictură, pian, croitorie 
de familie. Bucătărie, cultura gânda- 
cilor si borangicului. 

II. Croitorie practică. Se învaţă croi- 
toria în 3 ani. Se lucrează rochii bine 
și eftin cu o singură probă. 

III. Țesătorie. Lana, bumbac, mătase, 
ştofe de haine şi tot felul de pânzeturi 
şi uniforme pentru şcoli. 

IV. Tricotaj. Flanele, fuste, jambiere, 
ciorapi de lână şi bumbac. 

Se primeşte lână pentru dărăcit, 
făcut cacre şi tors. 

Se primeşte gogosi pentru tras 
borangicul cu maşini sistematice. 

Fondatorul școalei, 

Preotul Iconom, €, IONESCU. 


Dilnic sosesc Incălțăminte Negre și Colori, pentru Bărbaţi, Dame 'şi Copii 
din propria noastră Fabrică, lucrate de noi. 


Preţuri corente la Ghete de Bărbaţi: 
de Vax cu Elastic sau Şireturi Lei 10.95, 11.95, 12 95, 13.95. 


» » » Nasturi » 12.95, 13.95, 14.95, 15.90. 
» Lack cu Elastic sau Şireturi » 12.95, 13.95, 14.95. 
» » » Nasturi » 13.95, 14.95, 16.95. 
» Chevreau cu Elastic > 12.95, 13.95, 14.95 
» » D Nasturi » 13.96, 14.95, 10.95. 


la Ghete de Dame: 


10.95, 12.95, 13.95. 
11.95,-12.95, 13.45, 14.95, 15.95. 


Preţuri corente 


de Chevreau negre cu Sireturi Lei 
> » » » Botoni > 


> » Colori » D » 12.96, 13.95, 14.95, 15.95. 

» Gems cu Nasturi si Sireturi » 7.95, 8.95, 9.95. 

Pantofi de Chuvreau albidecoltaţi» 5.95, 6.90. 

Idem cu Şireluri şi Nasturi » 6.95, 7.95, 89%, 

Idem de Lack diferite forme » 6.95, 6.95, 7,95, 8.95, 9.95. 


Rayon de Lingerie pentru Dame și Bărbaţi cu preţuri fabulos de eftine. 
In tot deauna se găsesc mari cantităţi de mănuși Glacė, Albe, Colori, 
şi Negre pentru Dame Lei 2.50. 


» Bărbaţi » 2.95, 50 
Rupandu-se la incercare, se dă altă Cupon de reducţie pentru cititorii Albinei. 
pereche. 


Magasin la toate Sezoanele, Calea 
Victoriei No. 27, alături de Poliția 
Capitalei, Bucuresci. 

Inst. de Arte Grafice Carol Gobl S-sor I. St. Rasidescu, Str. Doamnei 16.— 13.669. 


www.dacoromanica.ro 


Cititorii revistei vor avė un scâgămint de 
6%/, din preţurile insemnate, presentând 
cuponul. 


